ᱨᱟᱡᱽ ᱵᱷᱚᱵᱚᱱ, ᱯᱟᱬᱡᱤ

ᱨᱟᱡᱽ ᱵᱷᱚᱵᱚᱱ ᱫᱚ ᱜᱳᱣᱟ ᱨᱮᱱᱟᱜ ᱰᱳᱱᱟ ᱯᱟᱣᱞᱟ ᱨᱮ ᱢᱮᱱᱟᱜ ᱢᱤᱫ ᱚᱲᱟᱜ ᱢᱚᱦᱚᱞ ᱟᱨ ᱠᱤᱞᱟ ᱠᱟᱱᱟ, ᱡᱟᱦᱟᱸ ᱫᱚ ᱜᱳᱣᱟ ᱨᱤᱱᱤᱡ ᱨᱟᱡᱽᱯᱟᱞ ᱟᱜ ᱥᱚᱨᱠᱟᱨᱤ ᱚᱲᱟᱜ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱜᱳᱣᱟ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱬᱡᱤ ᱨᱮ ᱢᱤᱫ ᱠᱮᱯ ᱨᱮ ᱘᱘ ᱮᱠᱚᱲ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱢᱯᱚᱛᱤ ᱢᱮᱱᱟᱜᱼᱟ ᱾ ᱜᱳᱣᱟ ᱨᱤᱱᱤᱡ ᱜᱚᱵᱷᱚᱨᱱᱚᱨ ᱟᱜ ᱚᱲᱟᱜ ᱞᱮᱠᱟᱛᱮ ᱥᱚᱨᱠᱟᱨᱤ ᱴᱷᱟᱶ ᱦᱟᱢᱮᱴ ᱞᱮᱫᱼᱟ ᱾ ᱱᱚᱣᱟ ᱫᱚ "ᱯᱟᱞᱮᱥᱤᱭᱳ ᱰᱳ ᱠᱟᱵᱳ" (ᱯᱩᱨᱛᱩᱜᱤᱡᱽ ᱯᱟᱹᱨᱥᱤ ᱛᱮ "ᱯᱟᱞᱮᱥ ᱚᱯᱷ ᱫᱤ ᱠᱮᱯ" ᱢᱮᱱᱛᱮ ᱵᱟᱰᱟᱭᱚᱜᱼᱟ) ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑᱖ ᱥᱟᱭ ᱥᱮᱨᱢᱟ ᱟᱨ ᱑᱗ ᱥᱟᱭ ᱥᱮᱨᱢᱟ ᱛᱟᱞᱟ ᱨᱮ ᱯᱚᱨᱛᱩᱜᱤᱡᱽ ᱥᱤᱧᱚᱛ ᱨᱮ ᱵᱮᱱᱟᱣ ᱞᱮᱱᱟ ᱢᱮᱱᱛᱮ ᱠᱚ ᱢᱮᱱᱟ ᱾ ᱱᱟᱜᱟᱢ ᱑᱕᱔᱐ ᱥᱮᱨᱢᱟ ᱨᱮ ᱯᱚᱨᱛᱩᱜᱤᱡᱽ ᱥᱤᱧᱚᱛ ᱨᱤᱱᱤᱡ ᱘ ᱟᱱᱟᱜ ᱜᱚᱵᱷᱚᱨᱱᱚᱨ ᱮᱥᱴᱮᱵᱚᱣ ᱫᱤ ᱜᱟᱢᱟ ᱫᱚ ᱜᱳᱣᱟ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱠᱤᱪᱷᱩ ᱠᱤᱞᱟ ᱵᱮᱱᱟᱣ ᱨᱮᱱᱟᱜ ᱟᱭᱢᱟ ᱠᱟᱛᱷᱟᱭ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱾ ᱩᱱᱠᱩᱣᱟᱜ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱛᱮᱭᱟᱨ ᱟᱠᱟᱱ ᱥᱴᱨᱮᱴᱡᱤ ᱞᱮᱠᱟᱛᱮ, ᱩᱱᱠᱩ ᱞᱚᱜᱚᱱ ᱢᱤᱫ ᱪᱟᱨᱪ ᱟᱨ ᱠᱤᱞᱟ ᱠᱚ ᱵᱮᱱᱟᱣ ᱠᱮᱜᱼᱟ ᱟᱨ ᱛᱟᱭᱚᱢ ᱛᱮ ᱢᱤᱫ ᱠᱚᱱᱵᱷᱮᱸᱴ ᱦᱚᱸ ᱠᱚ ᱥᱮᱞᱮᱫ ᱠᱮᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱨᱟᱡᱽ ᱵᱷᱚᱵᱚᱱ ᱣᱮᱵᱽᱥᱟᱭᱤᱴ